BUSQUEM UN AVENTURER@ | Albert Bosch
Iniciem un procés de selecció d’un o una aventurer/a que accepti el repte de preparar-se per fer el descens integral del riu Ebre en Caiac des del seu naixement fins al mar, conscienciant i activant actituds sostenibles a través de la seva connexió amb l’aigua.
Busquem una persona entre 18 i 30 anys que somiï viure una aventura excepcional en total connexió amb la natura i els valors de preservació i canvi de mentalitat cap a ella per a tota la societat.
Més enllà del repte esportiu, BLUEBRO és un projecte de conscienciació i promoció del lideratge sostenible a través d’una aventura en el major riu d’Espanya. Per això volem seleccionar un/a jove somiador i lluitador; completant un equip intergeneracional que permetrà comunicar i reflexionar des de diferents punts de vista a través del repte que ens proposem:
Líder UN-Usual: Iván Galofré (63 anys), representant i qüestionant un lideratge que ha vingut fent des de l’última meitat del passat segle, que si bé ha aportat molt progrés a la humanitat, també s’ha normalitzat unes pràctiques molt perjudicials per a la nostra relació amb el planeta i les conseqüències ambientals i socials que això suposa.
Líder en Transformació: Albert Bosch (53 anys), representant una generació de líders que s’han trobat amb uns reptes que han posat en qüestió tots els paràmetres amb els quals es venia treballant, i ara han de resistir-se als canvis i defensar el “modus operandi” actual o constituir-se en líders de la transformació que requereix la nostra societat i el nostre planeta.
Líder de futur: El/la candidat/a que busquem (màxim 30 anys), representant la generació dels nous líders, molt formats i conscients dels grans reptes ambientals i socials als quals ens enfrontem, i que els afectaran de ple a ells i a les següents generacions.
Bases de la selecció i més informació a l’apartat específic “CHALLENGE” de la pròpia web de BLUEBRO.
Carla Guardiola Planas 31 Març, 2020 en 13:18- Respondre